**Rámcová dohoda č.** **……………………..**

**na opasky taktické**

**uzatvorená podľa § 269 ods. 2 Obchodného zákonníka a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“)**

**(ďalej len „Dohoda“)**

medzi zmluvnými stranami:

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený:

IČO: 00 151 866

Bankové spojenie: Štátna pokladnica

IBAN: SK78881800000007000180023

(ďalej len „Kupujúci“)

**a**

**Predávajúci :**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Tel.:

E-mail:

Zapísaný v obchodnom registri: Obchodný reg. Okresného súdu Bratislava III., odd.: Sro, vl.č.: 11272/B

(ďalej len „Predávajúci“)

(spolu aj ako „Zmluvné strany“)

**Úvodné ustanovenia**

A. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením č. …………, zverejneným v Úradnom vestníku Európskej únie dňa …………. a vo Vestníku verejného obstarávania č. …………zn. ………. zo dňa …………. verejnú súťaž na realizáciu zákazky s názvom – **„Opasky taktické“ (ďalej len „verejné obstarávanie“).**

B. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území SR rozhodli uzatvoriť túto Dohodu.

C. Kupujúci týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.

D. Predávajúci týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.

E. Neoddeliteľnú súčasť tejto dohody tvoria tieto prílohy:

1. príloha č. 1, ktorá obsahuje opis predmetu zákazky, ktorý bol špecifikovaný v prílohe č. 1. Opis predmetu zákazky, technická špecifikácia predmetných súťažných podkladov, špecifikovaného v prílohe č. 1 Opis predmetu zákazky, technická špecifikácia predmetných súťažných podkladov verejného obstarávania a súčasne v súlade s informáciami uvedenými v predmetných súťažných podkladoch verejného obstarávania (ďalej len „príloha č. 1“);
2. príloha č. 2, ktorá obsahuje štruktúrovaný rozpočet ceny dohody a vlastný návrh plnenia podľa vzoru uvedeného v prílohe č. 3 súťažných podkladov verejného obstarávania.
3. príloha č. 3, ktorá obsahuje informácie o subdodávateľoch (ďalej aj „príloha č. 3“).

**Článok 1**

**Predmet dohody**

1.1. Predmetom tejto Dohody je záväzok Predávajúceho dodať Kupujúcemu opasky taktické vrátane súvisiacich služieb (ďalej len „**Tovar**“), v súlade s opisom predmetu zákazky, ktorý tvorí prílohu č. 1 tejto Dohody a záväzok Kupujúceho za riadne a včas dodaný Tovar zaplatiť Predávajúcemu kúpnu cenu v súlade čl. 6 tejto Dohody.

1.2. Predávajúci sa zaväzuje dodať Tovar za podmienok stanovených touto Dohodou Kupujúcemu na základe písomných objednávok a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami tejto Dohody. Súvisiacimi službami sa rozumejú najmä, nie však výlučne: doprava na miesto dodania, naloženie a vyloženie Tovaru do skladu na mieste dodania, likvidácia obalov v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov.

**Článok 2**

**Tovar a jeho špecifikácia**

2.1. Tovar je presne špecifikovaný v opise predmetu zákazky použitom v súťažných podkladoch vo verejnom obstarávaní (ďalej len „opis predmetu zákazky“). Opis predmetu zákazky tvorí prílohu č. 1 tejto Dohody a štruktúrovaný rozpočet ceny rámcovej dohody tvorí prílohu č. 2 tejto Dohody.

2.2. Predávajúci na základe predloženej písomnej objednávky Kupujúcemu dodá Tovar v kvalite I. triedy a v bezchybnom stave.

2.3. Zmluvné strany sa dohodli, že písomná objednávka na základe tejto Dohody bude zodpovedať podmienkam dohodnutým v tejto Dohode, najmä s ohľadom na maximálne jednotkové ceny za Tovar a práva a povinnosti dohodnuté v tejto Dohode. V písomnej objednávke bude určená aj celková maximálna cena za dodávku Tovaru, ktorý je predmetom konkrétnej objednávky.

**Článok 3**

**Práva a povinnosti zmluvných strán**

3.1. Všetky dokumenty súvisiace s touto Dohodou, a to najmä písomná objednávka, faktúry, dodacie listy Zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté všeobecnými záväznými právnymi predpismi platnými na území SR vyžadované údaje.

3.2. Kupujúci je oprávnený písomne odmietnuť plnenie podľa objednávky v prípade, ak by podmienky navrhované Predávajúcim neboli v súlade s touto Dohodou.

3.3. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

3.4 Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne.

3.5 V prípade zmeny subdodávateľa je Predávajúci povinný najneskôr do 5 (piatich) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 3.3 tohto článku tejto Dohody a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

3.6 Subdodávateľ alebo subdodávatelia podľa osobitného predpisu, ktorí podľa § 11 ods. 1 zákona č. 343/2015 Z. z. majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).

3.7 Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

3.8 V prípade, že predávajúci, jeho subdodávateľ podľa zákona 343/2015 Z. z. alebo subdodávateľ podľa zákona 315/2016 Z. z. má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,
2. člen vlády,
3. vedúci ústredného orgánu štátnej správy, ktorý nie je členom vlády,
4. vedúci orgánu štátnej správy s celoslovenskou pôsobnosťou,
5. sudca Ústavného súdu Slovenskej republiky alebo sudca,
6. generálny prokurátor Slovenskej republiky, špeciálny prokurátor alebo prokurátor,
7. verejný ochranca práv,
8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
9. štátny tajomník,
10. generálny tajomník služobného úradu,
11. prednosta okresného úradu,
12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
13. predseda vyššieho územného celku.

**Článok 4**

**Kvalita Tovaru, záruka, zodpovednosť za vady a za škodu**

4.1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.

4.2. Dodaný Tovar špecifikovaný v písomnej objednávke Predávajúci dodá Kupujúcemu bez vád. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru a zámenu Tovaru v porovnaní s objednávkou a že dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.

4.3. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru (2) roky (ďalej len „Záručná doba“) od prevzatia Tovaru Kupujúcim, t. j. odo dňa uvedeného na preberacom protokole.

4.4. Podľa bodu 4.3. tejto Dohody, Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a v Ponuke a že Tovar bude spôsobilý na použitie za účelom, na aký sa Tovar obvykle používa.

4.5. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).

4.6. V prípade uplatnenia záruky zo strany Kupujúceho záručná doba prestáva plynúť a dňom odovzdania vymeneného Tovaru začína plynúť nová záručná doba.

Oznámenie o vadách Tovaru musí obsahovať:

a) označenie Dohody a číslo Objednávky,

b) názov, označenie a typ reklamovaného Tovaru,

c) popis vady, alebo spôsob ako sa vada akosti Tovaru prejavuje,

d) číslo dodacieho listu, resp. iné určenie času dodania, počet vadných kusov Tovaru z dodacieho listu.

4.7. Na nároky Kupujúceho z vád Tovaru sa vzťahujú ustanovenia § 436 a nasl. Obchodného zákonníka. Voľbu nároku z vád Tovaru Kupujúci oznámi Predávajúcemu v zaslanom oznámení o vadách alebo bez zbytočného odkladu po tomto oznámení. V prípade oprávnenej reklamácie môže Kupujúci požadovať podľa svojho uváženia:

a) vrátenie zaplatenej kúpnej ceny za Tovar vykazujúci vady akosti,

b) zľavu z kúpnej ceny za Tovar vykazujúci vady akosti,

c) výmenu Tovaru vykazujúcich vady akosti za bezchybný Tovar,

d) opravu Tovaru vykazujúceho vady akosti.

Popri nárokoch ustanovených v tomto článku Dohody má Kupujúci nárok na náhradu škody.

4.8. Predávajúci sa zaväzuje vyriešiť oprávnenú reklamáciu najneskôr do siedmich (7) dní od jej uplatnenia, tzn. od doručenia písemného oznámenia o vadách Tovaru podľa bodu 4.6. tejto Dohody. V prípade nedodržania tejto lehoty je Kupujúci oprávnený písomne odstúpiť od objednávky v časti týkajúcej sa vadnej dodávky.

4.9. V prípade nárokov z Oprávnenej reklamácie podľa bodov 4.7. písm. a) alebo b) tejto Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecnej záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.

4.10. V prípade nárokov z Oprávnenej reklamácie podľa bodov 4.7. písm. c) alebo d) tejto Dohody je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania Tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.

4.11. Kupujúci si vyhradzuje právo počas platnosti tejto Dohody preverovať kvalitu Tovaru na základe náhodného

odberu vzoriek, pričom raz ročne bude Predávajúci hradiť náklady a poplatky štátnej skúšobne za

vykonanie skúšok. V prípade, že z takto vykonanej skúšky budú výsledky doložené v skúšobnom protokole

rozdielne v porovnaní s výsledkami skúšok uvedenými v protokole, ktorý bol predložený vo verejnej súťaži

v neprospech Kupujúceho, má Kupujúci nárok na úhradu nákladov skúšok a ďalej právo:

* + 1. vrátiť celú dodávku Tovaru Predávajúcemu na jeho náklady,
    2. požadovať úhradu zmluvnej pokuty vo výške 16 000,- € so splatnosťou do (30) dní odo dňa výzvy,
    3. odstúpiť od Dohody,
    4. požadovať od Predávajúceho náhradu škody presahujúcu zmluvnú pokutu.

**Článok 5**

**Doba trvania Dohody**

Dohoda sa uzatvára na obdobie 48 mesiacov odo dňa nadobudnutia jej účinnosti alebo do vyčerpania maximálneho finančného limitu 634 375,00 EUR bez DPH, podľa toho ktorá skutočnosť nastane skôr.

**Článok 6**

**Cena a predpokladané množstvo predmetu dohody**

6.1. Cena je stanovená dohodou zmluvných strán v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách. Podrobná špecifikácia ceny (s DPH, aj bez DPH) je obsahom prílohy č. 2, ktorá tvorí neoddeliteľnú súčasť tejto dohody.

6.2. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, vykládka Tovaru, náklady na obalovú techniku, balenie a primeraný zisk, ako aj náklady na likvidáciu).

6.3. Kúpna cena za Tovary musí byť stanovená v mene EURO. K fakturovanej Cene bude vždy pripočítaná DPH stanovená v súlade s právnymi predpismi platnými v čase dodania Tovaru.

6.4. Maximálne jednotkové ceny za Tovar podľa Prílohy č. 2 tejto Dohody sú stanovené ako maximálne bez DPH pre jednotlivé položky, ktoré boli predmetom Ponuky. Maximálna celková cena tejto Dohody je uvedená v Prílohe č.2 tejto Dohody. Prípadná zmena ceny je možná len v prípadoch výslovne ustanovených v zákone č. 343/2015 Z. z.

6.5. Dohodnutú Kúpnu cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, formou písomného očíslovaného dodatku k tejto Dohode v zmysle zákona NR SR č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

6.6. Kúpna cena sa môže každoročne, vždy k 1. januáru daného kalendárneho roka, zvyšovať o mieru inflácie na základe oznámenia Predávajúceho preukazujúceho výšku inflácie stanovenej Štatistickým úradom Slovenskej republiky zaslaného Kupujúcemu. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného očíslovaného dodatku k tejto Dohode podpísaného oprávnenými zástupcami zmluvných strán, ktorého súčasťou bude upravená Príloha č. 2 tejto Dohody.

6.7. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a objednávkami je určené v Prílohe č.2 tejto Dohody.

6.8. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky. Celkové zakúpené množstvo Tovaru bude závisieť výlučne od potrieb Kupujúceho počas doby trvania tejto Dohody.

6.9. Kupujúci neposkytne Predávajúcemu žiadne preddavky ani zálohové platby.

**Článok 7**

**Platobné podmienky a fakturácia**

7.1. Faktúra, ktorú vystaví Predávajúci v dvoch (2) vyhotoveniach až po dodaní Tovaru špecifikovaného v objednávke, musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry Predávajúceho bude originál/fotokópia dodacieho listu s vyznačením riadneho dodania Tovaru potvrdeného Kupujúcim.

7.2. Všetky faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto Dohody. Kúpna cena sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v záhlaví tejto zmluvy v časti Predávajúci.

7.3. Kúpnu cenu za dodaný Tovar uhradí Kupujúci na základe faktúry do tridsať (30) dní odo dňa jeho doručenia Kupujúcemu. Ak faktúra a jej prílohy nebudú obsahovať všetky dohodnuté náležitosti a náležitosti podľa zákona č. 222/2004 Z. z., Kupujúci môže takúto faktúru vrátiť Predávajúcemu s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti faktúry dňom riadneho doručenia opravenej faktúry Kupujúcemu.

7.5. V prípade, že Kupujúcume vznikne škoda spôsobená Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Článok 8**

**Čas plnenia, dodacie podmienky**

8.1. Predávajúci je povinný dodať Tovar špecifikovaný v Prílohe č. 2 tejto Dohody Kupujúcemu do miesta dodania najneskôr do štyroch (4) mesiacov od prijatia písomnej objednávky. V prípade potreby inej lehoty dodania Tovaru, bude táto lehota uvedená priamo v písomnej objednávke. Predávajúci sa zaväzuje zástupcovi Kupujúceho písomne oznámiť čas dodania Tovaru do miesta dodania najneskôr jeden (1) deň pred predpokladaným dňom dodania Tovaru.

8.2. Miestom dodania Tovaru je Ústredný sklad MV SR, Príboj 560, 976 13 Slovenská Ľupča.

8.3. Ak Predávajúci neoznámi termín dodania Tovaru Kupujúcemu, Kupujúci nie je povinný prevziať Tovar v deň doručenia, ale až v nasledujúci deň. Náklady spojené s odmietnutím prevzatia neoznámeného dodania Tovaru a jeho opätovným doručením znáša Predávajúci.

8.4. Predávajúci odovzdá Kupujúcemu Tovar v súlade s opisom predmetu zákazky na základe dodacieho listu riadne zabalený, jeho prevzatie sa uskutoční fyzickým prevzatím, kontrolou množstva~~,~~ a kvality. V dodacom liste bude uvedené presné množstvo a druh dodaného Tovaru. V prípade vád, sa tieto vyznačia v dodacom liste a tento môže byť podkladom fakturácie až po odstránení vád dodaného Tovaru.

8.5. Po dodaní Tovaru Kupujúci potvrdí jeho prevzatie podpísaním dodacieho listu. Dodací list a písomná objednávka potvrdená Predávajúcim sú podkladom pre vystavenie faktúry.

8.6. V prípade dodania Tovaru pred dohodnutým časom dodania nemá Predávajúci nárok na finančné zvýhodnenie.

**Článok 9**

**Nadobudnutie vlastníctva**

Vlastnícke právo k dodanému Tovaru prechádza na Kupujúceho dňom prevzatia Tovaru Kupujúcim s vyznačením riadneho dodania Tovaru potvrdeného Kupujúcim.

**Článok 10**

**Zmluvné pokuty a úroky z omeškania**

10.1. Ak je Predávajúci v omeškaní s dodaním Tovaru v lehote podľa článku 8 bod 8.1 tejto Dohody, je Kupujúci oprávnený požadovať od Predávajúceho zmluvnú pokutu vo výške 0,05 % z ceny Tovaru, z ktorého dodávkou je v omeškaní, a to za každý aj začatý deň omeškania. Zaplatením zmluvnej pokuty nie je dotknutý nárok Kupujúceho na náhradu škody.

10.2. Predávajúci je v prípadoch podľa čl. 4 bod 4.7. písm. a) a b) tejto Dohody povinný vrátiť zaplatenú cenu za takto dodaný Tovar a zároveň uhradiť Kupujúcemu zmluvnú pokutu 0,05 % z ceny Tovaru za každú jednotlivú mernú jednotku, t.j. kus, ml, liter.... Tovaru nespĺňajúceho dohodnuté parametre a vlastnosti, a to do 10 kalendárnych dní od doručenia písomnej výzvy na jej zaplatenie.

10.3. V prípade omeškania Predávajúceho s výmenou alebo opravou Tovaru podľa čl. 4 bod 4.10. tejto Dohody má Kupujúci právo požadovať za každý aj začatý deň omeškania od Predávajúceho zmluvnú pokutu vo výške 0,05% z ceny Tovaru s dodávkou ktorého je v omeškaní.

10.4. V prípade omeškania Kupujúceho s úhradou faktúry, má Predávajúci právo za každý aj začatý deň omeškania požadovať úrok z omeškania v zákonom stanovenej výške.

10.5 Zaplatením zmluvnej pokuty/zmluvných pokút Predávajúcim Kupujúcemu podľa tejto Dohody nie je dotknutý nárok Kupujúceho na náhradu škody prevyšujúcu zmluvnú pokutu.

10.6 V prípade nepravdivosti vyhlásenia Predávajúceho, ktoré je uvedené v čl. 3 bod 3.8 tejto Dohody, je Predávajúci povinný zaplatiť Kupujúcemu zmluvnú pokutu vo výške 30 000,-EUR.

**Článok 11**

**Skončenie Dohody**

11.1. Túto Dohodu je možné skončiť:

a) písomnou dohodou,

b) písomným odstúpením od tejto Dohody,

c) písomnou výpoveďou.

11.2. Kupujúci ma právo písomne odstúpiť od tejto Dohody, ak:

11.2.1 Kupujúci má 2 (dve) a viac oprávnených reklamácií k podstatnej časti dodávky Tovaru,

11.2.2 v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,

11.2.3 ak Dohoda nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

11.2.4 subdodávateľ/subdodávatelia Predávajúceho nebol/neboli v čase uzavretia Dohody zapísaný/í v registri partnerov verejného sektora alebo ak bol/boli vymazaný/í z registra partnerov verejného sektora; alebo

11.2.5 došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.),

11.2.6 Predávajúci koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,

11.2.7 proti Predávajúcemu sa začalo konkurzné konanie alebo reštrukturalizácia,

11.2.8 Predávajúci vstúpil do likvidácie

11.2.9 pre Predávajúceho sa stane plnenie z tejto zmluvy úplne nemožným.

11.3. Predávajúci má právo písomne odstúpiť od tejto Dohody, ak:

11.3.1 Kupujúci preukázateľným spôsobom neposkytuje Predávajúcemu potrebnú súčinnosť pri plnení predmetu tejto Dohody, a to ani po doručenom písomnom upozornení a poskytnutí primeranej lehoty na nápravu Predávajúcim

11.3.2 Kupujúci poruší Dohodu podstatným spôsobom, pričom za podstatné porušenie na strane Kupujúceho sa považuje omeškanie Kupujúceho s úhradou faktúry/faktúr o viac ako 60 (šesťdesiat) dní po lehote jej/ich splatnosti.

11.4. Právne účinky odstúpenia od tejto Dohody nastávajú dňom doručenia písomného oznámenia odstupujúcej strany o odstúpení od tejto Dohody spolu s uvedením dôvodov odstúpenia druhej zmluvnej strane.

11.5 Vzájomne poskytnuté plnenia, poskytnuté do dňa odstúpenia od tejto Dohody si zmluvné strany ponechajú. Predávajúci má nárok na náhradu dôvodných a preukázateľne vynaložených nákladov do dňa odstúpenia od tejto Dohody.

11.6 Kupujúci je oprávnený túto Dohodu písomne vypovedať bez udania dôvodu. Výpovedná lehota je tri (3) mesiace a začne plynúť prvým dňom mesiaca nasledujúcom po mesiaci, v ktorom bola výpoveď doručená Predávajúcemu.

**Článok 12**

**Osobitné ustanovenia a riešenie sporov**

12.1. Akákoľvek písomnosť alebo iné správy, ktoré sa doručujú v súvislosti s touto Dohodou a písomnou objednávkou (každá z nich ďalej ako „**Oznámenie**“) musia byť v písomnej podobe;

- doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

- Oznámenie poskytované Kupujúcemu bude zaslané na adresu uvedenú nižšie alebo inej osobe alebo

na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám:

email:

12.2. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

k rukám:

email:

12.3. Oznámenie nadobúda účinnosť okamihom jeho prevzatia a má sa za prevzaté:

- v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

alebo

- v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

- v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

12.4. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam

množného čísla a naopak.

12.5. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.

12.6. Ak ktorékoľvek z ustanovení tejto Dohody alebo písomnej objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie ( alebo jeho časť) nebude v rozsahu, ktorý je neplatný tvoriť časť tejto Dohody alebo písomnej objednávky, avšak zákonnosť, platnosť a vykonateľnosť zvyšných ustanovení Dohody zostane nedotknutá.

12.7. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo písomnej objednávky.

12.8. Zmeny a doplnky tejto Dohody je možné robiť len písomne vo forme očíslovaných dodatkov, ktoré sa po podpísaní obidvomi Zmluvnými stranami stávajú jej neoddeliteľnou súčasťou.

12.9. Práva a povinnosti zmluvných strán, pokiaľ táto Dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

**Článok 13**

**Záverečné ustanovenia**

13.1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu uverejní Kupujúci.

13.2. Táto Dohoda je vyhotovená v troch (3) rovnopisoch s platnosťou originálu, jeden (1) rovnopis zostane Predávajúcemu a dva (2) rovnopisy zostanú Kupujúcemu.

13.3. Zmluvné strany vyhlasujú, že si Dohodu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

**Prílohy:**

Príloha č. 1: Opis predmetu zákazky, vlastný návrh plnenia predmetu zákazky

Príloha č. 2: Štruktúrovaný rozpočet ceny rámcovej dohody

Príloha č. 3: Zoznam subdodávateľov

V Bratislave dňa………………. V …………………….. dňa ….................

Za Predávajúceho: Za Kupujúceho:

..................................................................................................................................

Príloha č. 1: Opis predmetu zákazky, vlastný návrh plnenia predmetu zákazky

Príloha č. 2: Štruktúrovaný rozpočet ceny rámcovej dohody

Príloha č. 3: Zoznam subdodávateľov